CELEX: 32016D1795
Language: da
Date: 2016-09-29 00:00:00
Title: Rådets afgørelse (EU) 2016/1795 af 29. september 2016 om fastlæggelse af den holdning, der skal indtages på Den Europæiske Unions vegne, med hensyn til ændringerne af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN)

11.10.2016   
            
            
               DA
            
            
               Den Europæiske Unions Tidende
            
            
               L 274/52
            
         RÅDETS AFGØRELSE (EU) 2016/1795
   af 29. september 2016
   om fastlæggelse af den holdning, der skal indtages på Den Europæiske Unions vegne, med hensyn til ændringerne af bilagene til den europæiske konvention om international transport af farligt gods ad vej (ADR) og af bestemmelserne, der er knyttet som bilag til den europæiske konvention om international transport af farligt gods ad indre vandveje (ADN)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Unionens aktiviteter i sektoren for transport af farligt gods bør tilsigte at forbedre transportsikkerheden, beskytte miljøet og lette den internationale transport.
            
         
               (2)
            
            
               Unionen er ikke kontraherende part i den europæiske konvention om international transport af farligt gods ad vej (»ADR«) og den europæiske konvention om international transport af farligt gods ad indre vandveje (»ADN«). Alle medlemsstater er imidlertid kontraherende parter i ADR, og 13 medlemsstater er kontraherende parter i ADN.
            
         
               (3)
            
            
               Ved Europa-Parlamentets og Rådets direktiv 2008/68/EF (1) fastsættes krav til transport af farligt gods ad vej, med jernbane og ad indre vandveje inden for eller mellem medlemsstaterne. Dette gøres ved henvisning til ADR, reglementet for international befordring af farligt gods med jernbane, der findes i appendiks C i konventionen om international jernbanebefordring (COTIF) (»RID«) og ADN. I artikel 4 i direktiv 2008/68/EF er det endvidere fastsat, at »Transport af farligt gods mellem medlemsstaterne og tredjelande er tilladt, hvis kravene i ADR, RID eller ADN overholdes, medmindre andet fremgår af bilagene«.
            
         
               (4)
            
            
               Mellem 2014-2016 udarbejdede arbejdsgruppen for transport af farligt gods — WP.15 og administrationsudvalget for ADN i overensstemmelse med de procedurer, der er fastsat i henholdsvis artikel 14 i ADR og artikel 20 i ADN, visse ændringer, der forventes at træde i kraft den 1. januar 2017.
            
         
               (5)
            
            
               Disse ændringer, der vedrører tekniske standarder og fælles tekniske beskrivelser, har til formål at garantere en sikker og effektiv transport af farligt gods, samtidig med at der tages hensyn til den videnskabelige og tekniske udvikling i sektoren og udviklingen af nye stoffer og genstande, der frembyder fare under transporten. Udviklingen inden for transport af farligt gods ad vej og indre vandveje, både inden for Unionen og mellem Unionen og dens nabolande, er et centralt element i den fælles transportpolitik og sikrer, at alle industrisektorer, der fremstiller eller anvender de varer, der er klassificeret som farlige i henhold til ADR og ADN, er velfungerende.
            
         
               (6)
            
            
               Alle de foreslåede ændringer er berettigede og gavnlige og bør støttes. Det er derfor hensigtsmæssigt at fastlægge den holdning, der skal indtages på Unionens vegne til de foreslåede ændringer af bilagene til ADR og af bestemmelserne, der er knyttet som bilag til ADN, jf. bilaget —
            
         VEDTAGET DENNE AFGØRELSE:
   Artikel 1
   Den holdning, som på Den Europæiske Unions vegne skal indtages, til de foreslåede ændringer af bilagene til ADR og af bestemmelserne, der er knyttet som bilag til ADN, skal være i overensstemmelse med bilaget til denne afgørelse.
   Formelle og mindre ændringer af de foreslåede ændringer af ADR og ADN, som er fremsendt af De Forenede Nationers generalsekretær, kan aftales, uden at Rådet træffer yderligere afgørelse.
   Artikel 2
   Unionens holdning, jf. artikel 1, skal fremføres af de medlemsstater, der er kontraherende parter i de i nævnte artikel omhandlede aftaler, idet de handler i fællesskab i Unionens interesse.
   Artikel 3
   En henvisning til de vedtagne ændringer af bilagene til ADR og af bestemmelserne, der er knyttet som bilag til ADN, offentliggøres i Den Europæiske Unions Tidende med angivelse af ændringernes ikrafttrædelsesdato.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 29. september 2016.
      
         
            På Rådets vegne
         
         P. ŽIGA
         
            Formand
         
      
   
   
      (1)  Europa-Parlamentets og Rådets direktiv 2008/68/EF af 24. september 2008 om indlandstransport af farligt gods (EUT L 260 af 30.9.2008, s. 13).
   
      BILAG
      
                  Forslag
               
               
                  Referencedokument
               
               
                  Meddelelse
               
               
                  Genstand
               
               
                  Bemærkninger
               
               
                  EU's holdning
               
            
                  1
               
               
                  ECE/TRANS/WP.15/231
               
               
                  C.N.443.2016.TREATIES-XI.B.14
               
               
                  Forslag til ændringer af bilag A og B til ADR
               
               
                  Teknisk konsensus i arbejdsgruppen for transport af farligt gods — WP.15.
               
               
                  Tilslutter sig ændringerne
               
            
                  2
               
               
                  ECE/TRANS/WP.15/231/Corr.1
               
               
                  C.N.443.2016.TREATIES-XI.B.14
               
               
                  Forslag til ændringer af bilag A og B til ADR
               
               
                  Teknisk konsensus i arbejdsgruppen for transport af farligt gods — WP.15.
               
               
                  Tilslutter sig ændringerne
               
            
                  3
               
               
                  ECE/TRANS/WP.15/231/Add.1
               
               
                  C.N.443.2016.TREATIES-XI.B.14
               
               
                  Forslag til ændringer af bilag A og B til ADR
               
               
                  Teknisk konsensus i arbejdsgruppen for transport af farligt gods — WP.15.
               
               
                  Tilslutter sig ændringerne
               
            
                  4
               
               
                  ECE/ADN/36
               
               
                  C.N.444.2016.TREATIES-XI.D.6
               
               
                  Forslag til ændringer af de bestemmelser, der er knyttet som bilag til ADN
               
               
                  Teknisk konsensus i administrationsudvalget
               
               
                  Tilslutter sig ændringerne
               
            
                  5
               
               
                  ECE/ADN/36/Add.1
               
               
                  C.N.607.2016.TREATIES-XI.D.6
               
               
                  Forslag til ændringer af de bestemmelser, der er knyttet som bilag til ADN
               
               
                  Teknisk konsensus i administrationsudvalget
               
               
                  Tilslutter sig ændringerne